La força que transmeten les fotografies de Lyon es troba ja en les seves primeres sèries com la que va realitzar al barri d'Uptown de Chicago, que dóna nom a la sèrie "Uptown" (1965). A mitjans dels anys 60, Lyon va retratar immigrants acabats d'arribar des dels Apalatxes i l'Amèrica del Sud. El fotògraf descriu que la seva intenció era donar visibilitat a aquelles persones que mai la tindrien si no fos per les seves imatges. En paraules del propi autor: "Congelar en el temps algun moment, algun gest, una cara, per ser observada per sempre o per un temps breu per aquells que mai la veuran si no se'ls hi ensenya. Les imatges no es fan per molestar les consciències de la gent però sí per alterar-la. Les fotografies no estan demanant ajuda per aquestes persones, sinó alguna cosa més difícil; ser molt conscient de la seva existència, una existència tan real i important com la seva pròpia".